Source: https://www.slov-lex.sk/chronologicky-register-opatreni/SK/OP/2017/40/20180103
Timestamp: 2018-05-28 01:27:04+00:00

Document:
40/2017 R. o. - Opatrenie Národnej banky Slovenska ... - SLOV-LEX
40/2017 R.o./
Časová verzia predpisu účinná od 03.01.2018
č. 13 z 12. decembra 2017 o predkladaní výkazov, hlásení a iných správ bankami a pobočkami zahraničných bánk na účely vykonávania dohľadu
(Oznámenie o vydaní opatrenia bolo publikované v Zbierke zákonov Slovenskej republiky pod číslom 337/2017 Z. z.)
Národná banka Slovenska podľa § 42 ods. 2 a § 45 ods. 5 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov (ďalej len „zákon o bankách“) ustanovuje:
Výkazy predkladané bankou sú tieto:
Bilancia aktív a pasív Bil (NBS) 1-12, ktorého vzor vrátane metodiky na jeho vypracúvanie je uvedený v prílohe č. 1,
Výkaz ziskov a strát Bil (NBS) 2-12, ktorého vzor vrátane metodiky na jeho vypracúvanie je uvedený v prílohe č. 2,
Hlásenie o aktuálnej zostatkovej dobe splatnosti aktív a pasív a o odhadovanej dobe splatnosti aktív a pasív Bd (LIK) 3-12, ktorého vzor vrátane metodiky na jeho vypracúvanie je uvedený v prílohe č. 3,
Hlásenie o citlivosti na zmenu úrokových mier Bd (HUC) 53-04, ktorého vzor vrátane metodiky na jeho vypracúvanie je uvedený v prílohe č. 4,
Hlásenie o kmeňovom liste banky a pobočky zahraničnej banky Ep (NBS) 1-04, ktorého vzor vrátane metodiky na jeho vypracúvanie je uvedený v prílohe č. 5,
Hlásenie o evidencii finančných aktív a finančných záväzkov Bd (ZPZ) 1-04, ktorého vzor vrátane metodiky na jeho vypracúvanie je uvedený v prílohe č. 6,
Hlásenie o odmeňovaní Bd (ODM) 22-01 / Bdk (ODM) 60-01, ktorého vzor vrátane metodiky na jeho vypracúvanie je uvedený v prílohe č. 7,
Hlásenie o poskytovaných investičných službách, investičných činnostiach a vedľajších službách Ocp (PIS) 2-04, ktorého vzor vrátane metodiky na jeho vypracúvanie je uvedený v osobitnom predpise,1)
Hlásenie o poplatkoch účtovaných klientom Ocp (PUK) 13-04, ktorého vzor vrátane metodiky na jeho vypracúvanie je uvedený v osobitnom predpise,1)
Hlásenie o uzatvorených obchodoch Ocp (BMO) 16-99, ktorého vzor vrátane metodiky na jeho vypracúvanie je uvedený v osobitnom predpise,1)
Hlásenie referenčných údajov o finančných nástrojoch Bcp (NBS) 8-98, ktorého vzor vrátane metodiky na jeho vypracúvanie je uvedený v osobitnom predpise1)
Hlásenie o rizikových charakteristikách úverov Bd (RCH) 61-04, ktorého vzor vrátane metodiky na jeho vypracúvanie je uvedený v prílohe č. 8,
Hlásenie o plánoch financovania P-01, P 02 / Pk 01, Pk 02 a Pk 03, ktorých vzory vrátane metodiky na ich vypracúvanie sú uvedené v prílohe č. 9,
Hlásenie o novoposkytnutých spotrebiteľských úveroch Spo (RPMN) 8-04, ktorého vzor vrátane metodiky na jeho vypracúvanie je uvedený v prílohe č. 10,
Hlásenie o spotrebiteľských úveroch Spo (SPU) 5-01, ktorého vzor vrátane metodiky na jeho vypracúvanie je uvedený v prílohe č. 11,
Hlásenie o iných úveroch Spo (INU) 6-01, ktorého vzor vrátane metodiky na jeho vypracúvanie je uvedený v prílohe č. 12,
Hlásenie o reklamáciách, súdnych sporoch a trestných oznámeniach Spo (RST) 7-01, ktorého vzor vrátane metodiky na jeho vypracúvanie je uvedený v prílohe č. 13,
Hlásenie o pozastavení, obnovení a vylúčení finančných nástrojoch z obchodovania Bcp (NBS) 09-99, ktorého vzor vrátane metodiky na jeho vypracúvanie je uvedený v osobitnom predpise.1)
Výkazy predkladané pobočkou zahraničnej banky sú tieto:
Hlásenie o reklamáciách, súdnych sporoch a trestných oznámeniach Spo (RST) 7-01, ktorého vzor vrátane metodiky na jeho vypracúvanie je uvedený v prílohe č. 13.
Hlásenia podľa odseku 1 písm. l) a odseku 2 písm. i) sa nepredkladajú, ak nie sú k dispozícii údaje potrebné na ich vyplnenie.
Výkaz podľa § 1 ods. 1 písm. a) sa vypracúva ročne, podľa stavu k prvému dňu príslušného kalendárneho roka. Výkazy podľa § 1 ods. 1 písm. a) až c) sa vypracúvajú mesačne, podľa stavu k poslednému dňu príslušného kalendárneho mesiaca.
Výkazy podľa § 1 ods. 1 písm. d) až f), h), i), l) a n) sa vypracúvajú štvrťročne, podľa stavu k poslednému dňu príslušného štvrťroka kalendárneho roka.
Výkazy podľa § 1 ods. 1 písm. g), m), o) až q) sa vypracúvajú ročne, podľa stavu k poslednému dňu príslušného kalendárneho roka.
Výkazy podľa § 1 ods. 1 písm. j) a k) sa vypracúvajú denne, ak sa obchod uzavrel.
Výkaz podľa § 1 ods. 1 písm. r) sa vypracúva bez zbytočného odkladu, ak sa pozastaví, obnoví a vylúči finančný nástroj z obchodovania.
Výkaz podľa § 1 ods. 2 písm. a) sa vypracúva ročne, podľa stavu k prvému dňu príslušného kalendárneho roka. Výkazy podľa § 1 ods. 2 písm. a) až c) sa vypracúvajú mesačne, podľa stavu k poslednému dňu príslušného kalendárneho mesiaca.
Výkazy podľa § 1 ods. 2 písm. d) až j) sa vypracúvajú štvrťročne, podľa stavu k poslednému dňu príslušného štvrťroka kalendárneho roka.
Výkazy podľa § 1 ods. 2 písm. k) až m) sa vypracúvajú ročne, podľa stavu k poslednému dňu príslušného kalendárneho roka.
Ak sa použije ako účtovné obdobie hospodársky rok, ktoré je posunuté oproti účtovnému obdobiu, ktorým je kalendárny rok o určitý časový úsek, lehoty na vypracúvanie výkazov podľa odsekov 1 až 3, 6 a 7, s výnimkou výkazov podľa § 1 ods. 1 písm. o) až q), sa predlžujú o rovnaký časový úsek.
Výkazy podľa § 1 ods. 1 písm. a) až k), m) až r) a ods. 2 písm. a) až h) a j) až m) sa predkladajú elektronicky v informačnom systéme Štatistický zberový portál.
Výkazy podľa § 1 ods. 1 písm. l) a ods. 2 písm. i) sa predkladajú ako šifrované súbory elektronicky cez webové rozhranie vytvorené a zabezpečené Národnou bankou Slovenska.
Výkazy podľa § 1 ods. 1 písm. a) a b) a ods. 2 písm. a) a b) sa predkladajú do 15 kalendárnych dní odo dňa, ku ktorému sa vypracúvajú, okrem výkazov vypracúvaných podľa odsekov 4 až 8 takto:
súhrnne za ústredie a pobočky v Slovenskej republike,
súhrnne za ústredie, pobočky v Slovenskej republike a pobočky v zahraničí,
za pobočky zahraničných bánk z ich činnosti na území Slovenskej republiky.
Výkazy podľa § 1 ods. 1 písm. a) a b) a ods. 2 písm. a) a b), vypracúvané podľa stavu k poslednému dňu príslušného kalendárneho roka, sa predkladajú na základe predbežných údajov, zostavené podľa predbežných údajov, známych k poslednému dňu predchádzajúceho kalendárneho roka, upravené o účtovné prípady účtované od 1. januára do 10. januára nasledujúceho kalendárneho roka, a to do dvanásteho pracovného dňa v mesiaci január nasledujúceho kalendárneho roka takto:
Výkazy podľa § 1 ods. 1 písm. a) a b) a ods. 2 písm. a) a b), vypracúvané podľa stavu k poslednému dňu príslušného kalendárneho roka, sa predkladajú na základe údajov z ročnej účtovnej závierky, do 31. marca nasledujúceho kalendárneho roka takto:
Výkazy podľa § 1 ods. 1 písm. a) a ods. 2 písm. a), vypracúvané podľa stavu k prvému dňu príslušného kalendárneho roka, sa predkladajú na základe predbežných údajov, zostavené podľa predbežných údajov, známych k poslednému dňu predchádzajúceho kalendárneho roka, upravené o účtovné prípady účtované od 1. januára do 10. januára nasledujúceho kalendárneho roka, a to do 15. februára kalendárneho roka takto:
Výkazy podľa § 1 ods. 1 písm. a) a ods. 2 písm. a), vypracúvané podľa stavu k prvému dňu príslušného kalendárneho roka, sa predkladajú podľa stavu k prvému dňu príslušného kalendárneho roka, a to do 31. marca kalendárneho roku takto:
Ak sa banke a pobočke zahraničnej banky ako daňovníkovi dane z príjmov predĺži lehota na podanie daňového priznania podľa osobitného predpisu,2) predkladajú sa výkazy podľa § 1 ods. 1 písm. a) a b) a ods. 2 písm. a) a b), bezodkladne po zostavení ročnej účtovnej závierky; v takomto prípade sa predloží k 31. marcu kalendárneho roka informácia o predĺžení lehoty na podanie daňového priznania a predmetné výkazy sa predkladajú aj k 31. marcu kalendárneho roka, a to na základe údajov o stave majetku, čistého obchodného imania, záväzkov, nákladov, výnosov a hospodárskeho výsledku známych k poslednému dňu predchádzajúceho kalendárneho roka, ktoré sú banke alebo pobočke zahraničnej banky známe k 31. marcu kalendárneho roka, s tým že ide o predbežné údaje.
Výkazy podľa § 1 ods. 1 písm. c), d), f), h) a i) a ods. 2 písm. c), d) a f) až h) sa predkladajú do 25 kalendárnych dní odo dňa, ku ktorému sa vypracúvajú, okrem výkazov vypracúvaných podľa stavu k poslednému dňu príslušného kalendárneho roka.
Výkazy podľa § 1 ods. 1 písm. c), d) a f) a ods. 2 písm. c), d) a f) podľa stavu k poslednému dňu príslušného kalendárneho roka, sa predkladajú takto:
na základe predbežných údajov, predbežné hlásenie, a to do 31. januára nasledujúceho kalendárneho roka, zostavené podľa predbežných údajov, známych k poslednému dňu predchádzajúceho kalendárneho roka, upravených o účtovné prípady účtované od 1. januára do 10. januára nasledujúceho kalendárneho roka,
na základe údajov z ročnej účtovnej závierky, riadne hlásenie, a to do 30 kalendárnych dní po zostavení ročnej účtovnej závierky,
na základe predĺženia lehoty na vypracovanie riadnej účtovnej závierky správcom dane, mimoriadne hlásenie, a to do 25. apríla nasledujúceho kalendárneho roka, zostavené podľa údajov k poslednému dňu predchádzajúceho kalendárneho roka, známych k 31. marcu nasledujúceho kalendárneho roka.
Výkazy podľa § 1 ods. 1 písm. e) a ods. 2 písm. e) sa predkladajú do piatich pracovných dní odo dňa, ku ktorému sa vypracúvajú.
Výkaz podľa § 1 ods. 1 písm. g) sa predkladá do 30. júna nasledujúceho kalendárneho roka.
Výkazy podľa § 1 ods. 1 písm. h) a i) a § 1 ods. 2 písm. g) a h) vypracúvané podľa stavu k poslednému dňu príslušného kalendárneho roka sa predkladajú do 31. januára nasledujúceho kalendárneho roka.
Výkazy podľa § 1 ods. 1 písm. j) a k) sa predkladajú najneskôr nasledujúci pracovný deň po uzavretí obchodu.
Výkaz podľa § 1 ods. 1 písm. m) sa predkladá do 90 kalendárnych dní odo dňa, ku ktorému sa vypracúva.
Výkazy podľa § 1 ods. 1 písm. l) a ods. 2 písm. i) sa predkladajú do 45 kalendárnych dní odo dňa, ku ktorému sa vypracúvajú.
Výkazy podľa § 1 ods. 1 písm. n) a ods. 2 písm. j) sa predkladajú do 25 kalendárnych dní odo dňa, ku ktorému sa vypracúvajú.
Výkazy podľa § 1 ods. 1 písm. o) až q) a § 1 ods. 2 písm. k) až m) sa predkladajú do 31. marca nasledujúceho kalendárneho roka.
Výkaz podľa § 1 ods. 1 písm. r) sa predkladá bez zbytočného odkladu po jeho vypracovaní.
Ak sa použije ako účtovné obdobie hospodársky rok, ktoré je posunuté oproti účtovnému obdobiu, ktorým je kalendárny rok, o určitý časový úsek, lehoty na predkladanie výkazov podľa odsekov 3 až 13, 15 až 17 sa predlžujú o rovnaký časový úsek.
Zrušuje sa opatrenie Národnej banky Slovenska z 29. júla 2014 č. 12/2014 o predkladaní výkazov, hlásení a iných správ bankami a pobočkami zahraničných bánk na účely vykonávania dohľadu (oznámenie č. 222/2014 Z. z.) v znení opatrenia č. 25/2014 (oznámenie č. 407/2014 Z. z.) a opatrenia č. 28/2015 (oznámenie č. 425/2015 Z. z.).
Toto opatrenie nadobúda účinnosť 1. januára 2018, okrem § 1 ods. 1 písm. j), k) a r), ktoré nadobúdajú účinnosť 3. januára 2018.
Opatrenie Národnej banky Slovenska z 29. júla 2014 č. 13/2014 o predkladaní výkazov, hlásení a iných správ obchodníkmi s cennými papiermi a pobočkami zahraničných obchodníkov s cennými papiermi na účely vykonávania dohľadu (oznámenie č. 223/2014 Z. z.) v znení neskorších predpisov.
§ 49 ods. 3 zákona č. 595/2003 Z. z. o dani z príjmov v znení neskorších predpisov.
Číslo: 40/2017
Názov: Opatrenie Národnej banky Slovenska č. 13 z 12. decembra 2017 o predkladaní výkazov, hlásení a iných správ bankami a pobočkami zahraničných bánk na účely vykonávania dohľadu
Dátum vyhlásenia: 28.12.2017
Dátum účinnosti od: 03.01.2018
2. 01.01.2018 - 02.01.2018
3. 03.01.2018 -

References: § 42
 § 45
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1
 § 1

§ 49